Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: [13. számú melléklet a 9/2002. (I. 23.) FVM rendelethez]
Paragraph Index: 151

1. Képesített vadhúsvizsgálónak az minõsül, aki részt vesz az erre a célra meghirdetett elméleti és gyakorlati képzést nyújtó tanfolyamon, a tananyagból eredményes vizsgát tesz, és errõl megfelelõ igazolással rendelkezik. A képesített vadhúsvizsgáló képzése hatósági szakképzésnek minõsül. 1.1. A tanfolyamon való részvétel alapkövetelménye minimum a külön jogszabályban meghatározott középfokú vadgazdálkodási szakirányú végzettség, vagy a külön jogszabályban meghatározott hatósági állatorvos felügyelete alá rendelt kisegítõk szakképzési követelményeinek teljesítése. 1.2. Vadhúsvizsgáló képesítést szerezhet a vadbegyûjtõ hely üzemeltetõje, a hivatásos vadász és a vadász. 1.3. Az oktatás szervezõje az Állami Állategészségügyi Szolgálat, amely a szakmai képzést az Országos Magyar Vadászkamarával (a továbbiakban: vadászkamara) egyeztetve végzi. Az oktatásra az Állami Állategészségügyi Szolgálat és a vadászkamara által kijelölt személyek jogosultak. A vizsgabizottság tagjainak összetétele: a vadászterület szerint illetékes vadászati hatóság képviseletében 1 fõ, az Állami Állategészségügyi Szolgálat képviseletében 2 fõ, a vadászkamara képviseletében 1 fõ. 1.4. Az oktatás írásos tananyaga a vadászkamara területi szervezeténél szerezhetõ be.

Source: https://magyarkozlony.hu/hivatalos-lapok/7cddbfca8ba99e6f270b11afd2d2375b24a9eafb/dokumentumok/d1230d4ac14ff94c573b83d45afbe05a4edc4361/letoltes